Dīgans 2011. gadā pēc uzvaras bezceļu motokrosa pasaules čempionātā
**Braiens Dīgans** (angļu: *Brian Deegan*; dzimis 1974. gada 9. maijā Omahā, Nebraskā) ir ASV profesionāls motofrīstaila braucējs, kā arī viens no apģērbu zīmola *Metal Mulisha* dibinātājiem.
Dīgans bija pirmais, kurš sacensībās veica 360 grādu apgriezienu, vēlāk nosaucot to par *Mulisha Twist*. Braiens ir visvairāk apbalvotais brīvā stila motokrosa braucējs *X Games* vēsturē ar 13 medaļām, ieskaitot *X Games 17* iegūto zelta medaļu rallijkrosā.

Sacīkšu karjera
---------------

17 gadu vecumā Braiens devās prom no savas dzimtās pilsētas Omahas uz Dienvidkaliforniju, lai kļūtu par motokrosa zvaigzni. Drīz vien viņš iekļuva *Supercross Team* komandā.
Sacensībās 1997. gadā viņš parādīja jaunu paņēmienu *gost riding* un drīz kļuva atpazīstams motokrosa braucējs. Dīgans bija pirmais braucējs, kurš sacensībās izpildīja 360 grādu pagriezienu jeb *Mulisha Twist*, kā pats vēlāk to nodēvēja.

2004. gadā ziemas *X Games* sacensībās Dīgans, izpildot savu 360 grādu pagriezienu 100 pēdu augstumā, neveiksmīgi piezemējās, salaužot augšstilbu un abas plaukstas. Viņš atgriezās sešus mēnešus vēlāk vasaras *X Games* sacensībās, ieņemot ceturto vietu.

*X Games 16* sacīkstēs Dīgans sacentās rallijkrosā *Rally Car Racing* Losandželosas kolizejā. Tur viņš ieguva otro vietu, jo vienā no pēdējiem pagriezieniem pieļāva kļūdu. Viņš piedalījās arī *Rally Car Super Rally*, kur atkal palika otrais aiz Tenera Fausta. Braiens Dīgans *X Games 16* sacensībās ieguva divas sudraba medaļas.

*X Games 17* sacensībās viņš ieguva zelta medaļu rallijkrosa sacensībās.

Braiens Dīgans *X Games 17* sacensībās Losandželosā
2012. gadā Dīgans debitēja ar *Metal Mulisha* visurgājēju *Monster Truck* sacensībās. Tods Leduks bija šī virsurgājēja pirmais vadītājs, kas debitēja *Reliant* stadionā Hjūstonā, Teksasā 2012. gada janvārī. Dīgans pats ar šo visurgājēju brauca Fīniksā, Arizonā *Chase* stadionā. Bija paredzēts, ka Dīgans piedalīsies *Monster Jam* 13. Pasaules finālā, bet neilgi pirms sacensībām guva savainojumu un viņa vietu ieņēma Tods Leduks.

*X Games 18* rallijkrosa sacīkstēs Dīgans ieguva bronzas medaļu.

Citi notikumi
-------------

2005. gada *MTV Viva La Bam* sacensībās Dīgans, veicot bīstamu triku, neveiksmīgi piezemējās, gandrīz zaudējot dzīvību. Viņš pazaudēja nieri, traumēja liesu un zaudēja daudz asiņu.

2006. gadā *Berkela Films* uzņēma videofilmu *Disposable Hero* par Dīgana dzīvi, Dīgans bija arī filmas izpildproducents. Filmu rādīja *Spike TV* kanālā 2007. gada 5. decembrī.

Dīgans veica kaskadieru trikus filmā "Fantastiskais četrinieks" (2005), kā arī darbojās pie sava realitātes šova MTV kanālā. Dīgana tēls izmantots *Freakstyle* videospēlē.

*Metal Mulisha*
---------------

*Metal Mulisha*
1997. gadā Dīgans kopā ar motofrīstaila braucēju Leriju Linkoglu nodibināja uzņēmumu *Metal Mulisha*, kas izplata apģērbus, dažādas mašīnu apdrukas un citas lietas ar savu zīmolu — galvaskausu ar vācu militāro ķiveri un diviem "M" burtiem, kas simbolizē *Metal Mulisha*.

2009. gadā *Metal Mulisha* pēc sava biedra Džeremija Laska bojāejas nodibināja fondu *LLF Lusk Legacy Foundation*, kas veicināja brīvā stila motokrosa drošības pasākumu ieviešanu.

Privātā dzīve
-------------

Braiens Dīgans ir precējies ar Merisu Dīgani. Viņiem ir trīs bērni — Heilija, Heidens un Hadsons.

Atsauces
--------

1. ↑  "Brian Deegan." Notable Sports Figures. Ed. Dana R. Barnes. Detroit: Gale, 2004. Gale Biography In Context. Web. 6 Aug. 2012. ISBN 9780787666286
2. 1 2 3  «Arhivēta kopija». Arhivēts no oriģināla, laiks: 2013. gada 11. decembrī. Skatīts: 2013. gada 30. novembrī.
3. ↑  «Arhivēta kopija». Arhivēts no oriģināla, laiks: 2013. gada 13. septembrī. Skatīts: 2013. gada 30. novembrī.
4. ↑
5. ↑  «Arhivēta kopija». Arhivēts no oriģināla, laiks: 2015. gada 22. martā. Skatīts: 2015. gada 27. martā.

Ārējās saites
-------------

* Vikikrātuvē par šo tēmu ir pieejami multivides faili. Skatīt: ***Braiens Dīgans***.
* *eWRC-results.com* profils (angliski)
* *IMDb* profils (angliski)
* Brian Deegan's official website
* Metal Mulisha website
* *Disposable Hero* website
* Higgins, Matt (August 1, 2009), "Some X Games Bad Boys Turn to the Bible", *The New York Times*: SP6. Atjaunināts: 2010-01-13

|  |  |  |
| --- | --- | --- |
| 

|  |  |
| --- | --- |
| Autoritatīvā vadība | 
* VIAF: 303850736
* ISNI: 0000 0004 0980 091X

 |

 |